Mu mawulire agémpuna; Police ku luno yejjusizza ekyagibagudde okukwata omubbi; eyabbye eddagala mu Pharmacy nga talina kyagenda kulikozesa.
Police ekizudde nti okubba yabadde ayagala bamusibe awone okugula emmere.
Musajjamukulu wa myaka 60 wamu kibuga Chonburi ekya Thailand.
Police yaleese za mbwa okumukwata ngémanyi nti mubbi owa bulijjo, wabula kyagibuuseeko musajja mukulu kennyini okugisanyukira ng’etuuse, nga bwábuuza n’ekkomera gye bagenda okumusibira.
Abaabaddewo ng’akwatibwa; baagezezzaako okumusasulira engasi olwókubba eddagala mu ddwaliro, wabula yabigaanyi ne yeegayirira Police emutwale, kubanga ekizibu kye yénjala emuluma buli lunaku so nga talina sente zigula mmere.
Agamba nti awulira abasibe balya nólukono ne basimba mu kkomera ate nga balyira mu budde.
Guno si gwe mulundi ogusoose Police okukwata ababbi nga beesunga ekkomera; omwaka oguwedde twakunyumiza ku mubbi eyakwatibwa nga amenya Bank mu Amerika, police etere emuggalire awone omukazi gweyawasa owákalaaca.
Bikunganyiziddwa : Joshua Musaasizi Nsubuga
lug_Latn lug_Latn lug_Latn lug_Latn lug_Latn lug_Latn lug_Latn run_Latn